KOMISIJOS REGLAMENTAS (EB) Nr. 643/2005
2005 m. balandžio 27 d.
panaikinantis Reglamentą (EB) Nr. 2909/2000 dėl Europos Bendrijų nefinansinio ilgalaikio turto apskaitos valdymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (1), ypač į jo 133 straipsnio 1 dalį,
kadangi:
(1)
2000 m. gruodžio 29 d. Komisijos reglamentu (EB) Nr. 2909/2000 dėl Europos Bendrijų nefinansinio ilgalaikio turto apskaitos valdymo (2) nustatytos nefinansinio ilgalaikio turto apskaitos taisyklės ir metodai, kaip numatyta 1977 m. gruodžio 21 d. finansiniame reglamente.
(2)
1977 m. gruodžio 21 d. finansinis reglamentas pakeistas Reglamentu (EB) Nr. 1605/2002.
(3)
Naujo finansinio reglamento VII antraštinės dalies 133 straipsnyje numatyta, kad apskaitos taisykles ir metodus patvirtina Komisijos apskaitos pareigūnas.
(4)
Reglamento (EB) Nr. 1605/2002 181 straipsnio 2 dalies 3 pastraipoje numatyta, kad šio reglamento VII antraštinės dalies nuostatos tampa visiškai veiksmingomis 2005 biudžetiniais metais.
(5)
Todėl Reglamentas (EB) Nr. 2909/2000 turi būti panaikintas nuo 2005 m. sausio 1 d., tačiau ir toliau taikomas ankstesnių už 2005 m. biudžetinių metų apskaitos operacijoms,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2909/2000 panaikinamas.
Reglamentas toliau taikomas ankstesnių už 2005 m. biudžetinių metų apskaitos operacijoms.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas nuo 2005 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. balandžio 27 d.